Miss World 1983

Ang **Miss World 1983** ay ang ika-33 edisyon ng Miss World pageant, na ginanap sa Royal Albert Hall sa Londres, Reyno Unido noong 17 Nobyembre 1983. 

Pagkatapos ng kompetisyon, kinoronahan ni Mariasela Álvarez ng Republikang Dominikano si Sarah-Jane Hutt ng Reyno Unido bilang Miss World 1983. Ito ang ikalimang beses na nanalo ang Reyno Unido bilang Miss World. Nagtapos bilang first runner-up si Rocío Isabel Luna ng Kolombya, habang nagtapos bilang second runner-up si Cátia Pedrosa ng Brasil.

Mga kandidata mula sa pitumpu't-dalawang bansa at teritoryo ang lumahok sa kompetisyong ito. Pinangunahan nina Peter Marshall at Judith Chalmers ang kompetisyon. Nagtanghal si Leo Sayer sa edisyong ito.

## Kasaysayan 
thumb|250x250px|Royal Albert Hall, ang lokasyon ng Miss World 1983

### Pagpili ng mga kalahok 
Mga kandidata mula sa pitumpu't-dalawang bansa at teritoryo ay napili upang lumahok sa kompetisyon. Pitong kandidata ang nailuklok upang kumatawan sa kanilang mga bansa/teritoryo matapos maging runner-up sa kanilang pambansang kompetisyon, o napili sa isang *casting process,* isang kandidata ay kinoronahan matapos matuklasan na may pagkakamali sa mga pagkakalagay ng mga pinalista, at apat na kandidata ang nailuklok matapos bumitiw ang orihinal na kalahok.

#### Mga pagpalit 
Unang kinoronahan bilang Miss Swaziland 1983 si Dora Dlamini. Gayunpaman, tinanggalan ng titulo si Dlamini nang matuklasan ng organisasyon na may pagkakamali sa sa pag-anunsyo ng nagwagi. Ang orihinal na nagwagi ay si Gladys Rudd na unang nagtapos bilang fourth runner-up, habang si Garrido naman ay nagtapos bilang fourth runner-up.

Dapat sanang lalahok si Miss Germany 1983 Loana Radecki sa edisyong ito, ngunit matapos mag-pose ng walang pantaas na damit para sa isang kilalang magasin sa Alemanya, pinili ng organisasyon na ipadala na lamang ang kanyang *first runner-up* na si Claudia Zielinski upang makaiwas sa isang iskandalo. Dapat sanang lalahok si Miss Spain 1983 Garbiñe Abasolo sa edisyong ito, ngunit dahil kinoronahan si Abasolo isang buwan lamang bago ang Miss World at wala itong oras para sa preparasyon, pinadala na lamang si Milagros Pérez bilang kandidata ng Espanya. Dapat sanang lalahok si Nina Rekola ng Pinlandiya sa edisyong ito, ngunit siya ay pinalitan ng kanyang *first runner-up* na si Marita Pekkala dahil sa hindi isiniwalat na dahilan. Iniluklok bilang Miss France 1983 ang first runner-up na si Frederique Leroy matapos na tanggalan ng titulo si Isabelle Turpault dahil lumabas ang mga litrato nito habang nakahubad sa isang magasin sa Pransiya.

#### Mga unang pagsali, pagbalik, at pag-urong 
Lumahok sa unang pagkakataon ang mga bansang Polonya at Tonga. Bumalik sa edisyong ang mga bansang Gambya na huling sumali noong 1970, Liberya na huling sumali noong 1972, Barbados na huling sumali noong 1975, Suwasilandiya na huling sumali noong 1980, at Austrya na huling sumali noong 1981.

Hindi sumali ang mga bansang Simbabwe, Sri Lanka, at Tahiti sa edisyong ito. Hindi sumali si Fiona Wickremesinghe ng Sri Lanka at Rosa Lanteires ng Tahiti dahil sa hindi isiniwalat na dahilan. Hindi na rin nagpatuloy sa pagpapadala ng kandidata ang Simbabwe matapos ang mga akusasyon ni Miss Zimbabwe 1982 Caroline Murinda na may rasismong nagaganap sa Miss Zimbabwe pageant. Dapat sanang lalahok sa unang pagkakataon ang Unggarya sa katauhan ni Csilla Szentpeteri, ngunit hindi siya nagpatuloy dahil sa hindi isiniwalat na dahilan.

Muntik nang madiskwalipika si Bernarda Marovt ng Yugoslavia matapos na maisapubliko ang isang litrato niya habang nakasuot ng isang blusang itim na *see-through*. Gayunpaman, pinayagan pa rin siya ni Julia Morley na magpatuloy sa kompetisyon. Bagama't hindi natuklasan sa kasagsagan ng kompetisyon, napag-alaman pagkatapos ng kompetisyo na tatlong buwan nang buntis si Unnur Steinsson ng Lupangyelo habang lumalahok sa Miss World. Ang kanyang dinadalang anak na si Unnur Birna Vilhjálmsdóttir kalaunan ay naging Miss World 2005.

## Mga resulta 
thumb|250x250px| Mga bansa at teritoryong sumali sa Miss World 1983 at ang kanilang mga pagkakalagay.

### Mga pagkakalagay 
### Mga *Continental Queens of Beauty* 
### Mga espesyal na parangal 
## Kompetisyon 
### Pormat ng kompetisyon 
Tulad noong 1981, labinlimang *semi-finalist* ang napili sa pamamagitan ng paunang kompetisyon at mga *personal interview*. Lumahok sa *swimsuit competition* at *evening gown competition* ang labinlimang mga *semi-finalist*, at kalaunan ay napili ang pitong pinalista na sumabak sa *final interview.* Pagkatapos nito, limang kandidata ang hinirang bilang Continental Queens of Beauty, at hinirang pagkatapos ang *dalawang runner-up* at ang bagong Miss World.

### Komite sa pagpili 
* Plácido Domingo – Espanyol na *opera singer*
* Michael Edelson – Tagapamahala ng *Edelson Furs*
* Bruce Forsyth – Ingles na tagapaglibang
* Ralph Halpern – Direktor ng *Top Shop*
* Wilnelia Merced – Miss World 1975 mula sa Porto Riko
* Eric Morley – Tagapagtatag ng Miss World
* Lynsey de Paul – Ingles na mang-aawit at lirisista
* Masakazu Sakazaki – Direktor ng *Epson UK Limited*
* Geoff Seth – Direktor ng *Ascot Sportwear International* 

## Mga kandidata 
Pitumpu't-dalawang kandidata ang lumahok para sa titulo.

## Mga tala 
## Mga sanggunian 
## Panlabas na kawing 
* 

Kategorya:Miss World